OzLabs/hebrew-wiki-articles huggingface dataset:
משחק החיקוי (מחזה)

משחק החיקוי הוא מחזה טלוויזיה שכתב איאן מקיואן וביים . המחזה שודר לראשונה ב-BBC ב-26 באפריל 1980.

==תמצית העלילה==
בשנת 1940 בעיירה פרינטון קאתי ריין בת ה-19 מתפטרת מעבודה במפעל התחמושת המקומי, ולמרבה החרדה של הוריה והחבר טוני, מתגייסת ל-חיל העזר לנשים (ATS). היא משובצת לתחנת האזנה לרדיו, מתמללת שידורי מורס מוצפני אניגמה מגרמניה הנאצית ומתיידדת עם מרי. לאחר מריבה בפאב היא מועברת לפארק בלצ'לי, מרכז פעילות פענוח הצפנים הבריטי, ושם מוצאת עצמה עוסקת בניקיון ובהכנת תה. היא שומעת את הצוות הגברי דן במשחק החיקוי (כפי שהגה אותו אלן טיורינג בבלצ'לי פארק). קאתי מתיידדת עם המתמטיקאי מאוניברסיטת קיימברידג' טרנר (שדמותו מבוססת באופן רופף על זו של טיורינג), והם בסופו של דבר מגיעים ליחסי מין אך טרנר אינו מצליח לקיימם והוא מאשים אותה שתכננה זאת כדי להשפיל אותו. מאוחר יותר קאתי נתפסת בחדרו של טרנר קוראת מסמכים הקשורים לתוכנית אולטרה, והיא נכלאת בכלא צבאי למשך שארית מלחמת העולם השנייה.

==שחקנים==
{| class="wikitable"
|-
!שחקנ/ית
!דמות
|-
| הארייט וולטר || קאתי ריין
|-
| לורנה יבסלי || אנה ריין
|-
| ברנרד גלאגר || מר ריין
|-
| ג'יליאן מרטל || גברת ריין
|-
| סיימון צ'נדלר || טוני
|-
| ברנדה בלת'ין || מרי
|-
| ניקולס לה פרבוסט || טרנר
|-
| פטרישיה ראוטלדג' || קצינת ATS
|-
| ג'פרי צ'טר || קולונל בתא
|-
| קית' מארש || פקיד המפעל
|-
| דני וב || רוכב השליחה
|-
| ריס מקונצ'י || קצין טכני
|}

==כתיבת המחזה==
איאן מקיואן כתב ב-1980 שתחילה רצה לכתוב מחזה על אלן טיורינג, אחד מהאבות המייסדים של המחשבים המודרניים, אבל מחקריו בנושא סיפקו מעט מאוד חומר. הוא הוסיף: "בזמן הזה עובדות אחרות על בלצ'לי פארק עניינו אותי יותר. עד סוף המלחמה עשרת אלפים איש עבדו בבלצ'לי ובסביבותיה, רובם הגדול היו נשים שעושות עבודות חיוניות אך חוזרות על עצמן... כלל 'הצורך לדעת' פירושו שהנשים ידעו כמה שצריך כדי לעשות את עבודתם, וזה היה מעט מאוד. עד כמה שיכולתי לגלות, לא היו כמעט נשים במרכז הסוד של האולטרה. הייתה דעה רווחת בתחילת המלחמה שנשים לא יכולות לשמור סודות. התחלתי לחשוב על אולטרה כעל מיקרוקוסמוס, לא רק על המלחמה אלא על חברה שלמה... על ידי כך שאישה נמצאת במרכז הסרט (כבר לא חשבתי על זה כמחזה), יכולתי להסוות את בורותי לגבי אולטרה כבורות שלה. הרעיון היה שהיא תעבור מהטבעת החיצונית ביותר למרכז, שם היא תושמד".

==שם המחזה==
שם המחזה, "The Imitation Game" - "משחק החיקוי", נלקח ממאמר של טיורינג שהופיע באוקטובר 1950 בכתב העת Mind, ובו הציע טיורינג את מה שידוע כיום בשם "מבחן טיורינג", כתחליף לשאלה "האם מכונה מסוגלת לחשוב?". המבחן: חוקר מקיים דיאלוג בשפה טבעית עם שני גורמים סמויים מעיניו, האחד אדם והאחר מכונה. אם החוקר אינו מסוגל לקבוע בביטחון מי האדם ומי המכונה, אזי המכונה עברה בהצלחה את המבחן. שם הפרק הראשון במאמר זה הוא "The Imitation Game".

==קישורים חיצוניים==
* 
<div class="mw-content-ltr">
* [http://www.lrb.co.uk/v03/n02/ian-mcewan/ian-mcewan-writes-about-his-television-plays Ian McEwan writes about his television plays], London Review of Books, 5 February 1981
</div>
==הערות שוליים==

קטגוריה:איאן מקיואן
קטגוריה:מחזות אנגליים
קטגוריה:בלצ'לי פארק
מטרה צבאית

[[מבצע מגן וחץ סיכול פעיל של ארגון הג'יהאד האסלאמי הפלסטיני]]
מטרה צבאית היא מונח בתחום המשפט הבין-לאומי ההומניטרי (IHL) המתייחס לאובייקטים שטבעם, מיקומם, מטרתם או שימושם תורמים באופן משמעותי לפעילות צבאית, והשמדתם החלקית או המלאה, כיבושם או ניטרולם יספקו יתרון צבאי מוחלט. הגדרה זו מופיעה בפרוטוקול הנוסף הראשון לאמנות ז'נבה (API, סעיף 52) וכן מוכרת במונחים דומים ככלל של משפט בינלאומי מקובל (CIHL כלל 8), החל על קונפליקטים צבאיים בינלאומיים ולא-בינלאומיים כאחד ותקף לכלל המדינות, גם אלו שלא אישרו את הפרוטוקולים הנוספים מ-1977.<ref name=":0"></ref><ref></ref>

== הגדרה ==
ההגדרה של מטרה צבאית היא חלק חיוני בעקרון ההבחנה של IHL, שמטרתו להגן על אזרחים ועל אובייקטים אזרחיים מפני תקיפה בזמן סכסוך. עיקרון זה דורש שתקיפה תוגבל למטרות צבאיות בלבד, ואובייקטים אזרחיים לא יהיו מושא לתקיפה.

ההגדרה מכילה שני תנאים מצטברים:<ref></ref>
* טבעו, מיקומו, מטרתו או שימושו של האובייקט חייבים לתרום לפעולה צבאית באופן אפקטיבי.
* השמדת האובייקט, כיבושו או ניטרולו חייבים לספק יתרון צבאי מוגדר בנסיבות הרלוונטיות.

במקרה של ספק לגבי אובייקט המשמש בדרך כלל למטרות אזרחיות, כמו בית מגורים, בית תפילה או בית ספר, חייבות הצדדים לקונפליקט להניח שהאובייקט לא משמש למטרות צבאיות. התקפה נחשבת לחוקית רק אם מוכח שהאובייקט שימש למטרות צבאיות בזמן התקיפה, שהשמדתו סיפקה יתרון צבאי מוחלט, ושההרס האזרחי הקרוב היה מידתי ליתרון הצבאי שהופק.<ref name=":0" />

== אמצעי זהירות בפעולות צבאיות ==
IHL דורשת מפקדים צבאיים לנקוט באמצעי זהירות סבירים בביצוע פעולות צבאיות, כדי להבטיח הגנה על אזרחים. זה כולל איסור על שימוש יתר בכוח וחובה לוודא שהמטרות המותקפות אינן אזרחיות.<ref name=":0" />

=== הגנה על אובייקטים מסוימים ===
IHL אוסרת על תקיפת מקומות או מתקנים שתקיפתם יכולה לגרום לאסון הומוניטרי כמו סכרים, דיקים ותחנות כוח גרעיניות, גם אם הם נחשבים למטרות צבאיות.<ref name=":0" />

=== אובייקטים בשימוש כפול ===

אובייקטים המשמשים גם למטרות אזרחיות וגם למטרות צבאיות יכולים להיחשב למטרות צבאיות לגיטימיות, בתנאי שהם מקיימים את שני התנאים המצטברים המוזכרים לעיל.<ref name=":0" />

== הערות שוליים ==

קטגוריה:דיני מלחמה
משחק טקטיקה בזמן אמת

משחקי טקטיקה בזמן אמת (באנגלית: Real-time tactics<ref name="ign-stateoftherts"></ref>, או בקיצור RTT) הוא תת-ז'אנר של הז'אנר משחקי אסטרטגיה ממוחשבים אשר מתמקד בקבלת החלטות טקטיות וחשיבה מהירה בזמן אמת. בניגוד למשחקי משחקי האסטרטגיה בזמן אמת המסורתיים, אשר מתמקדים גם לעיתים רבות בניהול של משאבים והקמת בסיסים,<ref name=gspystrategy2></ref> במשחקי טקטיקה בזמן אמת ההתמקדות היא אך ורק בביצוע של טקטיקות מורכבות בשדה הקרב.

== משחקיות ==
משחקי טקטיקה בזמן אמת כוללים בדרך כלל קרבות ומשימות בקנה מידה קטן יחסית בהשוואה למשחקי אסטרטגיה בזמן אמת. השחקן שולט בדרך כלל במספר מוגבל של יחידות או חוליות בשדה הקרב<ref name=splanet></ref> ועליהם לקבל החלטות אסטרטגיות בזמן אמת כדי להשלים משימות שונות, כמו למשל כיבוש של יעדים מסוימים, חיסול כוחות אויב או השלמת משימות ספציפיות כמו חילוץ בני ערובה, השמדת מתקנים של האויב, וליווי אח"מים למקום מבטחים.

במהלך המשחק השחקן חייב להסתגל לתנאים המשתנים של שדה הקרב המשתנים על מנת להערים על האויב.

== משחקים בולטים ==
* "XCOM: Chimera Squad" 
* סדרת משחקי "קומנדוס"
* סדרת משחקי "Company of Heroes" 
* "World in Conflict" 
* סדרת משחקי "Men of War" 
* סדרת משחקי "Desperados: Wanted Dead or Alive" 
* "Shadow Tactics: Blades of the Shogun" 
* Imperial Glory
* Syndicate
* טוטאל וור
* רומא: מלחמה טוטאלית

== ראו גם ==
* משחק טקטיקה מבוסס תורות
* משחק אסטרטגיה ממוחשב
* משחק תפקידים טקטי

==הערות שוליים==

*
קטגוריה:סוגות משחקי וידאו
ירופאחה

ירופאחה (בספרדית: Yerupajá) הוא הר קרחוני-עד שממוקם ברכס הרי הוואיוואש,<ref>Cardich: "Los yacimientos de Lauricocha"</ref> במרכז פרו, אמריקה הדרומית. זוהי הפסגה הגבוהה ביותר ברכס ההרים; גובהה 6,634 מ', מה שהופך אותה לשנייה בגובהה בפרו אחרי פסגת וסקראן, שהיא הגבוהה ביותר באגן האמזונס. העלייה הראשונה לפסגתו של ירופאחה נעשתה בשנת 1950 על ידי ג'ים מקסוול ודייוויד הארה.

== מקור השם ==
השם ירופאחה מגיע משפת קצ'ואה ופירושו "שחר לבן" (yuraq, לבן; pajaj, שחר).

== גאוגרפיה ואקלים ==
ההר ממוקם על משולש הגבולות של המחוזות אנקאש, ואנוקו ולימה. פסגת ההר היא הפסגה השנייה בגובהה בפרו, ומהפסגות הגבוהות בעולם. קשה מאוד להגיע לפסגתו, בשל הקצוות והקירות הכמעט אנכיים שלו, מה שהיה הופך אותו לאידיאלי לתרגול של טיפוס הרים מקצועי, אילו לא היה בגובה כה רב. מעטים הגיעו לפסגתו עד כה.
ירופאחה - הצד הדרומי של ההר. השיפוע הכמעט אנכי שלו הוא מרכיב עיקרי בקושי לטפס עליו.

האקלים על פסגת ההר הוא אקלים אלפיני. על הפסגה נמצאים קרחוני עד. השילוב של קיום משקעים רבים ושל קור עד תמידי, גורם לסופות שלג קשות. גובהו הרב מקשה על הנשימה אצל מטפסים שאינם מורגלים בכך.

== בולטות והשקפות ==
במבט מרחוק, ירוחפה הוא ענק ביחס להרים המושלגים האחרים המרכיבים את רכס ההרים. צידו המזרחי הוא התלול ביותר. הקצוות המרשימים שלו נראים מכל רכסי הסביבה.

בצידו המערבי הוא מעוצב כגרזן שקצהו, שהוא הפסגה, דבר הנותן את הרושם כי הרקיע עובר דרכו וחצוי לשני חלקים של כחול אינסופי.

== מטפסים בולטים ==
* 1950 - טיפוס על האגף הדרומי על ידי דייוויד הארה וג'יימס מקסוול.<ref name="Graber"></ref>
* 1966 - טיפוס על הצד המערבי, מסלול לאורך 13 ימים על ידי לייף פטרסון (Leif Patterson) וחורחה פטרק (Jorge Peterek).<ref name="Graber" />
* 1968 - טיפוס מהצד הצפון מזרחי על ידי כריס ג'ונס ופול דיקס (הגיעו לפסגה, 30 ביולי), בתמיכת דין קאלדוול ורוג'ר הארט.<ref></ref>
* 1979 - העלייה המקסיקנית הראשונה, על ידי נאבור קסטיו, אנטוניו קרמונה וויסנטה אינוחוסה.

== קישורים חיצוניים ==
* 
* [https://www.evolutiontreksperu.com/peru/tourist-attraction/yerupaja/ Yerupaja Peru Guide: Tours, Hiking, Maps, Facts and History] 
* [http://www.summitpost.org/mountain/rock/151071/yerupaja.html Yerupajá on Summitpost] 
* [http://www.wikiexplora.com/index.php/Circuito_Huayhuash_Andino Complete guide to the Huayhuash Andean Circuit (in spanish)] (בספרדית)
* [http://www.andes-specialists.com/yerupaja-6617 Elevation information about Yerupaja] 
* [https://www.meteoguru.com/en/pro/surface/?latlon=-10.2685,-76.9047 Weather Forecast at Yerupaja] 

== הערות שוליים ==

קטגוריה:הרי האנדים
קטגוריה:פרו: הרים
נימר סולטאני

נימר סולטאני הוא משפטן ישראלי. חיבר מספר ספרים על ערביי ישראל ועל המצב המשפטי בארצות ערב, ומאמרים בתחום המשפט החוקתי. מפרסם בקביעות מאמרי פובליציסטיקה בעיתון הגארדיאן ובכתבי עת נוספים.

==קורות חיים==
סולטאני נולד בטירה. סיים תואר שני במשפטים באוניברסיטת תל אביב. בתחילת שנות ה-2000 שימש כמתאם פרויקט המעקב הפוליטי במרכז מדה אל-כרמל, ופעל להסרת תוכן המסית לאלימות וגזענות נגד ערבים באינטרנט.

סיים תואר שני במשפטים באוניברסיטת וירג'יניה. קיבל תואר דוקטור במשפטים מבית הספר למשפטים באוניברסיטת הרווארד, ולאחר מכן למד ללימודי פוסט-דוקטורט באוניברסיטת באפלו.

כיום חוקר בתחום המשפט הציבורי בבית הספר ללימודי אפריקה והמזרח באוניברסיטת לונדון.

ספרו Law and Revolution. Legitimacy and Constitutionalism after the Arab Spring ראה אור בשנת 2017 בהוצאת אוניברסיטת אוקספורד. ספר זה זכה בפרס מטעם האגודה הבינלאומית למשפט ציבורי.

==מפרסומיו==
* עמדת המיעוט הערבי בישראל כלפי ועדת אור, הוצאת מדה אל-כרמל, 2003
* אזרחים ללא אזרחות - ישראל והמיעוט הפלסטיני 2000-2002, הוצאת מדה אל-כרמל, 2003. ראה אור באנגלית תחת השם "Citizens Without Citizenship", וכן יצאו מהדורות חדשות של ספר זה.
* Law and Revolution: Legitimacy and Constitutionalism after the Arab Spring, הוצאת אוניברסיטת אוקספורד, 2017

==קישורים חיצוניים==
* [https://www.soas.ac.uk/about/nimer-sultany נימר סולטאני], באתר אוניברסיטת לונדון

==הערות שוליים==

קטגוריה:משפטנים ישראלים
קטגוריה:בוגרי אוניברסיטת תל אביב: משפטים
קטגוריה:בוגרי אוניברסיטת הרווארד
Stuck Inside a Cloud

"Stuck Inside a Cloud" (בעברית: "תקוע בתוך ענן") הוא שיר של ג'ורג' האריסון והוא הרצועה השביעית באלבומו Brainwashed שיצא לאחר מותו. השיר יצא לתחנות רדיו בארצות הברית ובבריטניה בשנת 2002, הגיע למקום ה-27 במצעד השירים העכשוויים למבוגרים של בילבורד בארצות הברית בשנת 2003, ולמקום ה-15 במצעד שידור אלטרנטיבי למבוגרים של בילבורד בשנת 2003.

המספר האהוב על האריסון היה שבע, והשיר האהוב עליו בכל אחד מאלבומיו היה תמיד השביעי. דהני האריסון בחר ב-"Stuck Inside a Cloud" כרצועה האהובה עליו מהאלבום Brainwashed של אביו, ובכך העניק לו את ה"כבוד" להיות הרצועה השביעית. דהני האריסון מסביר בפירוט את השיטה של אביו המנוח לבחירת רצף השירים באלבומיו בדיוידי Brainwashed המצורף למהדורת הבונוס.

לשיר מעל ל-9 מיליון השמעות בפלטפורמת ספוטיפיי.<ref></ref>

== רשימת רצועות ==
* פרומו תקליטור GEORGE1 (בריטניה), DPRO-17572 (ארצות הברית)

# "Stuck Inside a Cloud"

== משתתפים ==
* ג'ורג' האריסון - סולן וקולות רקע, גיטרה אקוסטית, גיטרת סלייד
* ג'ף לין - גיטרה בס, גיטרה חשמלית, פסנתר
* דהני האריסון - פסנתר חשמלי וורליצר
* ג'ים קלטנר - תופים

== קישורים חיצוניים ==

==הערות שוליים==

קטגוריה:שירי 2002
קטגוריה:סינגלים מ-2002
קטגוריה:שירים באנגלית
קטגוריה:שירים שהתפרסמו לאחר מות מבצעיהם
קטגוריה:סינגלים בהוצאת פרלופון
קטגוריה:סינגלים בהוצאת קפיטול רקורדס
מנהלת החלל

מנהלת החלל היא יחידה בהקמה בצה"ל שאחראית על תחום החלל ומשויכת לזרוע האוויר והחלל. בראש היחידה עומד קצין בדרגת סגן אלוף ומפקדה הראשון והנוכחי הוא סא"ל נ'. היחידה הוקמה בפברואר 2024,<ref name=":0"></ref> כהיערכות למערכות גם בזירות הרחוקות מגבול ישראל.

== מבנה היחידה ==
היחידה כפופה ללהק ראש המטה ובראשה עומד קצין בדרגת סא"ל. היחידה מחולקת לשני מדורים: מדור פרויקטים לווייניים ומדור שיתופי פעולה בין חיל האוויר למערכת הביטחונית. בין תפקידיה, היחידה אחראית להגברת המודעות לחשיבותו של תחום החלל במערכת הביטחון, ולהשפעתו על שאר היחידות בשטח.

== מפקדי היחידה ==
{| class="wikitable"
! שם !! תקופת כהונה !! הערות
|-
| נ' || פברואר 2024-היום || מפקד החטיבה הראשון, ומפקדה במהלך מלחמת חרבות ברזל
|}

==ראו גם ==
*חיל חלל
*לוחמת חלל
* מנהלת תוכנית החלל

== קישורים חיצוניים ==
*[https://www.idf.il/אתרי-יחידות/יומן-המלחמה/כל-הכתבות/כתבות-ייזומות/מנהלת-חלל-חיל-האוויר-זרוע-האוויר-והחלל-לווינים-צה-ל-שיתוף-פעולה-צה-ל-ומערכת-הביטחון-שימוש-במרחב-החלל-לצורכי-צבא/ "מנהלת החלל" הראשונה בצה"ל שוגרה לדרך], באת"צ, 18 במרץ 2024
*לילך שובל, [https://www.israelhayom.co.il/military-life/world-news-military-life/article/13528196 השמיים הם הגבול: חיל האוויר מקים "מנהלת חלל"], באתר ישראל היום, 3 בינואר 2023

== הערות שוליים ==

קטגוריה:יחידות חיל האוויר הישראלי
קטגוריה:גופי לוחמת חלל
פרנצברטשן

פְרַנְצבְּרֶטְשֶן (בגרמנית: Franzbrötchen) הוא מאפה קטן ומתוק אפוי עם חמאה וקינמון, בדומה לשבלול קינמון.

== מאפיינים ==
בהכנת המאפה משתמשים לפעמים גם במרכיבים נוספים, כמו שוקולד או צימוקים. זהו סוג מאפה נפוץ בצפון גרמניה, במיוחד בהמבורג<ref></ref> והוא מוגש על פי רוב לארוחת בוקר, אך צורכים אותו גם יחד עם קפה ועוגה. כפי ששמו מעיד ("לחמנייה צרפתית"), הפרנצברטשן נוצר כנראה בהשראת מאפים צרפתיים. במקור, ניתן היה למצוא אותו רק באזור המבורג, אך כעת נמכר הפרנצברטשן גם בברמן, ברלין וערים נוספות בגרמניה.

== הכנה ==
מרכיבי הבצק כוללים קמח, חמאה, שמרים, חלב, סוכר וקורט מלח. המילוי הוא תערובת של סוכר וקינמון. מספר פעמים ברצף מקפלים ומרדדים את הבצק דק ומצופים בחמאה. ברגע שהבצק נמתח מספיק לשכבה דקה כמו סרט, מרטיבים אותו במעט מים, בוזקים תערובת סוכר וקינמון ולבסוף מגלגלים אותו. על מנת לספק לרולדת הבצק הממולאת את הצורה האופיינית לפרנצברטשן, יש לחתוך אותה לפרוסות, כל אחת בעובי של כארבעה סנטימטרים. לאחר מכן, החתיכות נלחצות יחד באמצע הפיסות החתוכות בעזרת ידית כף עץ, מה שגורם למילוי לזלוג החוצה. באפייה, בצק השמרים תופח ותערובת הסוכר והקינמון מתקרמל מעט בצד החיצוני של השכבות. בגלל החמאה והסוכר המקורמל, הפרנצברטשן לרוב מעט דביק. גרסאות של הפרנצברטשן עשויות להכיל צימוקים, זרעי חמניות, פיסות שוקולד או גרעיני דלעת.

== מקור ==
הפרנצברטשן נקרא כנראה בסגנון הדגם ה"צרפתי" (בגרמנית: "französisch"), כלומר הקרואסון, שגם הוא מוצר מגדנאות והפך פופולרי בגרמניה לאחר שחיילי נפוליאון כבשו את המבורג ושלטו בה בין 1806 לבין 1814. לפי מסורת היסטורית אחרת, הם ייצרו פרנצברוט (Franzbrot) ארוך (שפירושו בגרמנית "לחם צרפתי") שדמה לבגט. האגדה מספרת, שאופה בהמבורג צרב פעם פרנצברוט כזה במחבת עם שומן, שנחשב למקורו של פרנצברטשן בן זמננו.

== לקריאה נוספת ==
<div class="mw-content-ltr">
* B. Henning, J. Meier: Kleines Hamburgisches Wörterbuch, Wachholt, 2006, 
* M. Beseler, S. Ingwersen, A. Treichel: Das Franzbrötchen - Wunderbarer Plunder aus Hamburg, Franzbrötchen-Verlag, Hamburg 2004, ISBN 3-936712-02-6
</div>

== ראו גם ==
* שבלול קינמון
== קישורים חיצוניים ==

* רשימת קינוחים גרמניים
* [http://www.abreadaday.com/?p=1878%7CFranzbrötchen מתכון]
* [https://web.archive.org/web/20160218202836/http://www.franzbroetchen.de/ausbreitung.htm התפשטות הפרנצברטשן]
== הערות שוליים ==

קטגוריה:המטבח הגרמני: עוגות
קטגוריה:מאפים
עור האדם

מבנה עור האדם
העור האנושי הוא המעטה החיצוני של הגוף והוא האיבר הגדול ביותר בגוף האדם. העור מורכב מעד שבע שכבות של רקמה אקטודרמית המגנות על השרירים, העצמות, הרצועות והאיברים הפנימיים. עור האדם דומה לעור של רוב היונקים האחרים, ויש לו דמיון רב לעור החזיר. אף על פי שכמעט כל עור האדם מכוסה בזקיקי שיער, הוא יכול להיראות חסר שיער. ישנם שני סוגים כלליים של עור: עור שעיר ועור חלק (חסר שיער).

העור ממלא תפקיד חשוב בחיסון ובהגנה על הגוף מפני פתוגנים ואובדן יתר של מים. תפקידים נוספים שלו הם בידוד, ויסות של הטמפרטורה, תחושה, סינתזה של ויטמין D, והגנה על ויטמין B פולאטים. עור שנפגע באופן קשה ינסה להחלים על ידי יצירת רקמת צלקת. זו לעיתים קרובות נראית עם צבע שונה וחסרת פיגמנטציה. צבע העור מושפע ממלנין ומשתנה בין אוכלוסיות שונות ובנוסף סוג העור יכול להשתנות מיבש ללא יבש ומשמנוני ללא שמנוני.

== עובי העור ==
אנימציה רפואית תלת־ממדית של שכבות העור
עובי כל שכבה של העור משתנה בהתאם לאזור הגוף, והוא מסווג בהתבסס על עובי שכבות האפידרמיס והדרמיס. העור החסר שיער, הנמצא בכפות הידיים וכפות הרגליים, הוא העבה ביותר מכיוון שהאפידרמיס מכיל שכבה נוספת, הסטרטום לוצידום. הגב העליון נחשב לעבה ביותר בהתבסס על עובי הדרמיס, אך הוא נחשב ל"עור דק" היסטולוגית מכיוון שעובי האפידרמיס חסר בשכבת הסטרטום לוצידום והוא דק יותר מאשר עור חסר שיער.<ref name=":0"></ref>

== שכבות האפידרמיס ==
שכבות האפידרמיס כוללות את הבסאלה (החלק העמוק ביותר של האפידרמיס),ספינוסום, גרנולוסום, לוצידום, קורניאום (החלק החיצוני ביותר של האפידרמיס).

==== תאי האפידרמיס ====
* קרטינוציטים: הם התאים השולטים באפידרמיס ומקורם בשכבה הבסילית. הם מייצרים קרטין ואחראים על הקמת מחסום המים של האפידרמיס על ידי ייצור והפרשת ליפידים.
* מלנוציטים: מקורם בתאי קרסט העצבים והם מייצרים את המלנין, האחראי על צבע העור. קרינת UVB מעודדת הפרשת מלנין המשמשת כקרם הגנה טבעי נגד קרינת UV.
* תאי דנדריטי: תאים דנדריטיים המהווים את קו ההגנה הראשון של העור ומשחקים תפקיד חשוב בהצגת אנטיגנים.
* תאי מרקל: תאים עגלגלים מותאמים של האפידרמיס הנמצאים בסטרטום בסאלה, משמשים כחיישנים מכניים למגע קל.

=== הדרמיס ===

מחוברת לאפידרמיס ברמת הממברנה הבסיסית ומורכבת משתי שכבות של רקמת חיבור, השכבה הפפילרית והשכבה הרטיקולרית, שמתמזגות זו בזו ללא הפרדה ברורה. היא מכילה את בלוטות הזיעה, השיער, זקיקי השיער, שרירים, חיישנים חושיים וכלי דם.<ref name=":0" />

=== ההיפודרמיס ===
היא השכבה העמוקה ביותר של העור וכוללת לוביות שומן יחד עם חלק מהתוספות העוריות כמו זקיקי השיער, חיישנים חושיים וכלי דם.<ref name=":0" />

=== תפקוד ומבנה ===
העור מתפקד כמחסום למים, חדירת מיקרואורגניזמים, טראומה מכנית וכימית, ונזק מקרינת UV. הוא משמש גם כאתר ההגנה החיסונית הראשונה באמצעות תאי לנגרהנס באפידרמיס, המהווים חלק ממערכת החיסון האדפטיבית. העור שומר על הומאוסטזיס של הגוף על ידי רגולציה של הטמפרטורה ואובדן מים, תוך כדי כך הוא מתפקד גם כגוף אנדוקריני ואקסוקריני. התפקודים האנדוקריניים כוללים את ייצור ויטמין D בקרטינוציטים, שאחראים על המרת 7-דהידרוכולסטרול באפידרמיס לוויטמין D בעזרת אור השמש. התפקודים האקסוקריניים של העור מתבצעים דרך בלוטות הזיעה והשומן. תפקיד נוסף של העור הוא החוש למגע, חום, קור וכאב, באמצעות פעולת הנוצפצים. המראה הכללי, הטורגור ותכונות נוספות מספקות הצצה לבריאות הכללית של הגוף.<ref name=":0" />

==קישורים חיצוניים==

== הערות שוליים ==

קטגוריה:איברים בגוף האדם
קטגוריה:עור
מתאו פיאנטדוסי

מתאו פיאנטדוסי (נולד ב-20 באפריל 1963) הוא פוליטיקאי איטלקי המכהן כשר הפנים של איטליה מאז 22 באוקטובר 2022. מתאו הוא פוליטיקאי עצמאי המקורב למתאו סלביני.

הוא היה בעבר מושל המחוזות לודי (2011–2012), בולוניה (2017–2018) ורומא (2020–2022).

== ביוגרפיה ==
פיאנטדוסי נולד בנאפולי לאב מנהל ולאמא מורה. הוא סיים לימודי משפטים באוניברסיטת בולוניה. בפברואר 2007 מונה לסגן מושל מחוז בולוניה, וב-2009 מונה לעמוד בראש המחלקה לענייני חקיקה במשרד הפנים.

באוגוסט 2011 מונה פיאנטדוסי למושל מחוז לודי. בינואר 2012 הוא מונה למנהל מטה שר הפנים. ב-16 בנובמבר 2012 הוא מונה לסגן המנהל הכללי לביטחון פנים לתיאום ותכנון כוחות המשטרה. במאי 2017, הוא חזר למחוז בולוניה וכיהן כמושל המחוז. שנה לאחר מכן הוא חזר למשרד הפנים, וכיהן כראש הסגל של שר הפנים מתאו סאלוויני. פיאנטדוסי נשאר בתפקיד זה גם לאחר שסאלוויני הוחלף על ידי לוסיאנה למורגזה . באוגוסט 2020 מונה למושל מחוז רומא.

בתקופתו במשרדו של סאלוויני, פיאנטדוסי והשר הואשמו בשנת 2019 בגין ניצול לרעה של תפקידם עקב סירובם לאפשר לנוסעים על סירת המהגרים אלן כורדי לעגון באיטליה. בנובמבר של אותה שנה נסגר התיק נגד שניהם, שכן בית המשפט קבע כי לא בוצע פשע. הוא קבעה כי איטליה אינה "מדינת המגע הראשון" הנדרשת לקלוט את הנוסעים, שכן הספינה הייתה רשומה בגרמניה.

=== שר הפנים ===
פיאנטדוסי עם הנשיא [[סרג'ו מטרלה והשרים גווידו קרוזטו ואנטוניו טאיאני]]
פיאנטדוסי הושבע ב-22 באוקטובר 2022 לשר הפנים בממשל ג'ורג'יה מלוני.<ref></ref>

פחות מ-48 שעות לאחר מינויו לשר הפנים, פיאנטדוסי חוקק הנחיות שאסרו על ספינות ה-Ocean Viking ו-Humanity One NGO, שהובילו מהגר<nowiki/>ים, להיכנס לנמלי איטליה.

== חיים אישיים ==
פיאנטדוסי נשוי לפאולה בררדינו ואב לשתי בנות. הוא גדל בכפר של אביו במחוז אוולינו בקמפניה, שם הוא קיבל אזרחות כבוד. הוא תומך של בולוניה 1909.

ב-10 באוקטובר 2016 הוא קיבל את מסדר ההצטיינות של הרפובליקה של איטליה.

== קישורים חיצוניים ==

* [https://www.interno.gov.it/it/ministero/matteo-piantedosi פרופיל], באתר משרד הפנים האיטלקי

== הערות שוליים ==

קטגוריה:שרי הפנים של איטליה
קטגוריה:ילידי 1963
משחק טקטיקה מבוסס תורות

צילום מסך מהמשחק [[הקרב על ווסנות']]
משחקי טקטיקה מבוססי תורות (באנגלית: Turn-based tactics<ref></ref>, או בקיצור TBT) הוא תת-ז'אנר של משחקי אסטרטגיה ממוחשבים בהם השחקן שולט לרוב ביחידות צבא קטנות או במספר דמויות ומושם דגש על קבלת החלטות טקטיות בשדה הקרב, בעוד שכל שחקן במשחקים הללו צריך לבצע בתורו כמות מוגבלת או בלתי מוגבלת של פעולות.

== משחקיות ==
במשחקי טקטיקה מבוססי תורות השחקן שולט בדרך כלל ביחידות צבא קטנות או במספר דמויות. בכל תור השחקן מקבל הזדמנות להזיז את היחידות בהן הוא שולט, לתקוף אויבים, להשתמש בלחשים או לבצע פעולות אחרות במסגרת המגבלות של חוקי המשחק. האסטרטגיה העיקרית במשחקים הללו טמונה לרוב בתגובה למהלכי היריבים תוך מיקסום האפקטיביות של היחידות שנמצאות בשליטת השחקן.

משחקי טקטיקה מבוססי תורות כוללים בדרך כלל סוגים שונים של יחידות צבאיות בעלי יכולות, חוזקות וחולשות ייחודיות. השחקן חייב בדרך כלל ללמוד למנף את החוזקות של היחידות שנמצאות תחת שליטתו תוך כדי שהוא לוקח בחשבון כיצד להשתמש בחולשות של היריבים נגדם על מנת לנצח בקרבות. ככל שמתמקדים במשחקים ניתן בדרך כלל להקים יחידות צבא חדשות, ולשדרג יחידות קיימות.

== משחקים בולטים ==
* סדרת משחקי X-COM
* Gears Tactics 
* הקרב על ווסנות'
* Phoenix Point 
* Mutant Year Zero: Road to Eden 
* The Temple of Elemental Evil 
* סדרת משחקי Jagged Alliance 

== ראו גם ==
* משחק טקטיקה בזמן אמת
* משחק אסטרטגיה ממוחשב
* משחק תפקידים טקטי

==הערות שוליים==

*
קטגוריה:סוגות משחקי וידאו
__noTOC__
מאפים וינאיים

מאפים וינאיים (בצרפתית (במקוצר): Viennoiseries; מילולית: "דברים בסגנון וינאי") הם מאפים מהמטבח הצרפתי.

== מאפיינים ==
המאפים הוינאיים עשויים מבצק שמרים בהתפחה באופן דומה ללחם, או מבצק עלים, אך עם מרכיבים נוספים (במיוחד ביצים, חמאה, חלב, שמנת מתוקה/קצפת וסוכר), שמעניקים להם אופי עשיר ומתוק יותר שמתקרב לזה של מאפי מגדנאות.<ref></ref> הבצק הוא לרוב בצק רבדים שהוא הכנה קולינרית המורכבת משכבות רבות דקות של בצק המופרדות על ידי חמאה או שומן מוצק אחר, המיוצר על ידי קיפול ורידוד חוזרים ונשנים של הבצק (סוג בצק עלים). מאפים וינאיים נאכלים בדרך כלל בארוחת הבוקר או כחטיפים.

== סוגים ==
הדוגמאות למאפים וינאיים כוללות קרואסונים; לחם וינאי והמקבילה הצרפתית שלו, pain viennois, מעוצבים לרוב לבגטים; בריוש; שבלול צימוקים או שוקולטין; שוקטים; מאפי דניש; שושו; וקיפולית תפוח עץ (chausson aux pommes) ועוד.

== היסטוריה ==
הפופולריות של מאפים בסגנון וינאי בצרפת החלה עם ה-Boulangerie Viennoise, שנפתחה על ידי אוגוסט זאנג האוסטרי ב-1839. השימוש הראשון בביטוי pâtisseries viennoises (מאפים וינאיים) הופיע ב-1877 בספרו של הסופר הצרפתי אלפונס דודה, Le Nabab.<ref> </ref> עם זאת, השימוש בבצק עלים הגיע מאוחר יותר וזו שיטה שהיא צרפתית, לא וינאית.<ref>Chevallier, Jim; August Zang and the French Croissant: How Viennoiserie Came to France. Chez Jim Books</ref>

== גלריה ==
<gallery mode="packed">
קובץ:Croissant.jpg|טקסט=Croissant| קרוֹאסוֹן
קובץ:Brioche.jpg|טקסט=Brioche| בריוש
קובץ:Appleturnover.jpg|טקסט=Chausson aux pommes| קיפולית תפוח עץ
קובץ:Pain_aux_raisins.jpg|טקסט=Pain aux raisins| שבלול צימוקים
קובץ:Glazed_apple_Danish.jpg|טקסט=Danish pastry| דניש
קובץ:Oranais_(pâtisserie).jpg|טקסט=Oranais| אורנאיס
קובץ:Xuixo_obert.jpg| שושו
</gallery>

== לקריאה נוספת ==
* רשימת מאפים
* רשימת קינוחים צרפתיים

== ראו גם ==
* ביינט

== קישורים חיצוניים ==

== הערות שוליים ==

קטגוריה:המטבח הצרפתי: מאפים
קטגוריה:המטבח האוסטרי
טוביאס פוטיה

טוביאס פוטיה (בגרמנית: Tobias Potye; נולד ב-16 במרץ 1995) הוא אתלט גרמני, סגן אלוף אירופה (מינכן 2022) בקפיצה לגובה.

== ביוגרפיה ==
פוטיה נולד במינכן שבגרמניה.

=== 2013 ===
==== אלוף אירופה עד גיל 20 ====
באליפות אירופה עד גיל 20 שנערכה ביולי זכה במדליית זהב בקפיצה לגובה בשיא אישי חדש של 2.20 מטר.

=== 2018 ===
באליפות אירופה שנערכה באוגוסט בברלין שבגרמניה סיים במקום 16 בקפיצה לגובה בתוצאה של 2.21 מטר.

=== 2021 ===
באליפות אירופה באולם שנערכה במרץ בטורון שבפולין סיים במקום רביעי בקפיצה לגובה בתוצאה של 2.26 מטר.

=== 2022 ===
באליפות העולם שנערכה ביולי ביוג'ין שבאורגון, ארצות הברית, סיים במקום 19 בקפיצה לגובה בתוצאה של 2.21 מטר.

==== סגן אלוף אירופה ====
באליפות אירופה שנערכה באוגוסט במינכן זכה במדליית כסף בקפיצה לגובה בתוצאה של 2.27 מטר, אחרי ג'אנמרקו טאמברי מאיטליה (2.30 מטר) ולפני אנדריי פרוטסנקו מאוקראינה (2.27 מטר).

=== 2023 ===
באליפות אירופה באולם שנערכה במרץ באיסטנבול שבטורקיה סיים במקום רביעי בקפיצה לגובה בתוצאה של 2.26 מטר.

באליפות העולם שנערכה באוגוסט בבודפשט שבהונגריה סיים במקום חמישי בקפיצה לגובה בתוצאה של 2.33 מטר.

== שיאים אישיים ==
=== אצטדיון ===
* קפיצה לגובה: 2.34 מטר (2023)

=== אולם ===
* קפיצה לגובה: 2.30 מטר (2024)

==קישורים חיצוניים==

קטגוריה:קופצים לגובה גרמנים
קטגוריה:אתלטים גרמנים
קטגוריה:גרמנים שנולדו ב-1995
שלמה ללוש

שלמה ללוש (נולד ב-1958) הוא פוליטיקאי ישראלי המכהן כראש מועצת מעלה אפרים.

==ביוגרפיה==
ללוש נולד ב-1958 בקזבלנקה שבמרוקו. משפחתו עלתה לישראל ב-1961 והשתקעה בדימונה.

ללוש התמודד על ראשות מועצת מעלה אפרים בבחירות שנערכו בנובמבר 2004 אך הפסיד לדניאל ביטון, שזכה ב־42% תמיכה לעומת 40% ללוש.

ללוש נבחר לראשונה לראשות מועצת מעלה אפרים בבחירות שנערכו ב־5 במאי 2009.

בבחירות לראשות המועצה ב־2013 הוכרז כמנצח לאחר שהיה מועמד יחיד, וכך גם בבחירות ב־2018.

בבחירות לראשות המועצה ב־2024 נבחר ללוש לכהונה נוספת בתמיכת 393 קול שהם 49.75%.

ללוש הוא חבר בדיקרטריון החברה למשק וכלכלה סוכנות לביטוח, חברת בת של החברה למשק וכלכלה של השלטון המקומי.

== חיים אישיים ==
ללוש הוא אחיו של גבי ללוש, לשעבר ראש עיריית דימונה.
== הערות שוליים ==

קטגוריה:ישראלים ילידי מרוקו
קטגוריה:מעלה אפרים: אישים
קטגוריה:ראשי מועצות מקומיות ביהודה ושומרון
קטגוריה:ישראלים שנולדו ב-1958
The Lost Ones

The Lost Ones הוא אלבום הבכורה של הזמרת-יוצרת האנגליה פלורי. האלבום יצא לאור ב-14 ביוני 2024, על ידי חברות התקליטים BMG רייטס מנג'מנט ו-Xenomania UK Limited.<ref></ref><ref></ref><ref></ref>

==רקע והכרזה==
ביולי 2023, חשפה פלורי בראיון ל-Hunger Magazine שאלבום הבכורה הקרוב שלה נקרא The Lost Ones, ושהוא "נמצא בהתהוות כבר חמש שנים". היא גם הביעה את רצונה "לצאת שוב לסיבוב הופעות"

במרץ 2024, יחד עם יציאת הסינגל המוביל, נחשף שמו וגם תאריך יציאתו הוכרז, כמו גם רשימת הרצועות.<ref></ref><ref></ref>

==רשימת רצועות==

== היסטוריית יציאות לאור ==
{| class="wikitable sortable"
|+ תאריכי יציאות לאור ופורמטים עבור The Lost Ones
!אזור
!תאריך יציאה
!פורמט (ים)
!חברת תקליטים
!מקור
|-
!rowspan="2" |כלל העולם
|14 ביוני 2024
|הורדה דיגיטלית • הזרמת מוזיקה • תקליטור • תקליט
|BMG רייטס מנג'מנט • Xenomania UK Limited
|<ref></ref>
|}

==קישורים חיצוניים==

==הערות שוליים==

קטגוריה:אלבומי 2024
קטגוריה:אלבומים באנגלית
וורן גרין

וורן אוורט גרין (באנגלית: Warren Everett Green; ) היה פוליטיקאי אמריקאי מדקוטה הדרומית, איש המפלגה הרפובליקנית, שכיהן כחבר הסנאט של מדינתו בשנים 1913–1915 ובשנים 1923–1927, וכמושל דקוטה הדרומית ה-13 בשנים 1931–1933.
==ראשית חייו==
וורן גרין נולד במחוז ג'קסון שבוויסקונסין, כבכור במשפחה של שמונה ילדים. משפחתו היגרה ל והתיישבה במחוז המלין באביב 1881. גרין גדל שם והמשיך לעסקי חקלאות. הוא שירת במגוון של משרות מקומיות, כולל 12 שנים כנשיא מועצת החינוך המקומית. ב-1899 נשא גרין לאישה את אליזבת ג'יין פרלמנט, ולשניים נולדו ארבעה ילדים.
==קריירה פוליטית==
גרין כיהן שלוש תקופות כהונה בסנאט של דקוטה הדרומית. הוא נבחר לתפקיד ב-1906, ב-1922 וב-1924. הוא כיהן כחבר מועצת הצדקה של המדינה בשנים 1913–1920.

ב-1930 נבחר גרין כמושל דקוטה הדרומית, והחל את כהונתו בראשית תקופת השפל הגדול. הוא ירש חוב מדינתי גדול שעליו הוא הגיב ברפורמת מס, בקיצוצים בתקציב, ובארגון מחדש של רשויות רווחה של המדינה. הוא הפחית את השכר בשיעור של עשרה עד עשרים אחוזים, והיה עליו להתמודד עם בצורת, עם מכת חגבים, עם כשל ביבולים ועם מצב קשה במיוחד. ב-1932 הוא ניסה להתמודד לתקופת כהונה שנייה כמושל, אך נוצח על ידי טום ברי.

לאחר תום כהונתו, שב גרין לחוותו שבעיירה הייזל. ב-1936 הוא היה נציג לוועידה הארצית של המפלגה הרפובליקנית.
==מותו==
וורן גרין נפטר במקום מגוריו האחרון, העיר ווטרטאון, ב-27 באפריל 1945. הוא נטמן בבית הקברות מאונט הופ שבעיר.

==לקריאה נוספת==
<div style="direction: ltr;">
* [https://archive.org/details/biographicaldire0004unse/page/1454/mode/2up Sobel, Robert, and John Raimo, eds. Biographical Directory of the Governors of the United States, 1789–1978, Vol. 4], Westport, Conn.; Meckler Books, 1978, p. 1454.
</div>

==קישורים חיצוניים==

* [https://www.nga.org/governor/warren-everett-green/ וורן גרין] באתר אגודת המושלים הלאומית 
* [https://politicalgraveyard.com/bio/green9.html#639.69.00 וורן גרין] באתר The Political Graveyard 
* 

==הערות שוליים==

קטגוריה:מושלי דקוטה הדרומית
קטגוריה:מושלי מדינות ארצות הברית מהמפלגה הרפובליקנית
קטגוריה:חברי בית המחוקקים של דקוטה הדרומית
קטגוריה:אמריקאים שנולדו ב-1869
קטגוריה:אמריקאים שנפטרו ב-1945
קארל בארקס

קארל בארקס (באנגלית: Carl Barks; 27 במרץ 1901<ref>[https://familysearch.org/pal:/MM9.1.1/JG4V-6ZF "United States Social Security Death Index", index, FamilySearch] (accessed 20 February 2013), Carl Barks, 25 August 2000; citing U.S. Social Security Administration, Death Master File, database (Alexandria, Virginia: National Technical Information Service, ongoing).</ref> – 25 באוגוסט 2000) היה קריקטוריסט וקומיקסאי אמריקאי שנודע בזכות עבודתו בחוברות הקומיקס של דיסני, במיוחד על יצירת חוברות הקומיקס הראשונות של דונלד דאק, על יצירת הדמויות של הדוד קמצוץ והעיר הבדיונית דאקבורג.

בארקס עבד לאורך רוב הקריירה שלו באופן אנונימי ובשל כך באותה התקופה הוא זכה לכינוי "The Duck Man" ו-"The Good Duck Artist" בקרב המעריצים הרבים שלו.

הוא הוגדר על ידי היסטוריון האנימציה לאונרד מלטין כאמן-סופר הפופולרי ביותר בעולם.<ref>Carl Barks: Conversations (2003), ed. by Donald Ault: The Carl Barks Story: The Creator of Scrooge McDuck Moves into the Limelight, Disney News 19 no. 1 (Winter 1983–84), p. xi.</ref> ויל אייזנר כינה את בארקס "הנס כריסטיאן אנדרסן של ספרי הקומיקס".<ref></ref> ההכרה בתרומתו האמנותית של בארקס במהלך שנות ה-80 הובילה ליצירת לקראת סוף העשור להפקת סדרת הטלוויזיה המונפשת "אגדות ברווזים" ובשנת 2017 ליצירת הרימייק של הסדרה.

== ביוגרפיה ==
בארקס נולד בעיר מריל אשר במדינת אורגון. בילדותו עבד בעבודות מזדמנות שונות, כולל כפועל בענף החקלאות. בשנת 1935 בארקס הצטרף לאולפני דיסני כאמן סטוריבורד וכאנימטור, ובמהלך תקופה זו עבד על מספר סרטי אנימציה קצרים בכיכובו של דונלד דאק ודמויות אחרות.

הקריירה של בארקס כאמן קומיקס פרחה במיוחד כאשר החל לכתוב ולאייר רצועות קומיקס של דונלד דאק עבור חברת וולט דיסני בסוף שנות ה-30. הסיפורים שאייר, אשר היו מלאים בהומור, הכילו הרפתקאות רבות, ודיאלוגים כתובים היטב, זכו לפופולריות רבה בקרב קוראים רבים מכל הגילאים. בארקס הציג בחוברות הללו דמויות וקונספטים רבים בעולם הדמויות של דיסני, כולל את הדוד קמצוץ, גיירו גירלוס, האחים ביגל, מג'יקה דה ספלס.

אחת התרומות המשמעותיות ביותר של בארקס לקומיקסים של דיסני הייתה היצירה של העיר הבדיונית דאקבורג אשר מאוכלסת ברובה בברווזים אנתרופומורפיים, אשר שימשה כמקום ההתרחשות של חלק גדול מהעלילות בחוברות הקומיקס שהוא יצר.

כהוקרה על תרומתו למדיום הקומיקס, בשנת 1987 בארקס נכלל בהיכל התהילה של ספרי הקומיקס וויל אייזנר.<ref></ref>

== חיים אישיים ==
לאחר שהפסיק ליצור רצועות קומיקס חדשות במהלך שנות ה-60 הוא חי חיים שקטים למדיי כפנסיונר בעיר גרנטס פאס שבמדינת אורגון. בארקס נפטר ב-25 באוגוסט 2000, בהיותו בן 99.

== קישורים חיצוניים ==

* 

==הערות שוליים==

קטגוריה:קריקטוריסטים אמריקאים
קטגוריה:קומיקסאים אמריקאים
קטגוריה:אמריקאים שנולדו ב-1901
קטגוריה:אמריקאים שנפטרו ב-2000
טום ברי (מושל דקוטה הדרומית)

תומאס מתיו ברי (באנגלית: Thomas Matthew Berry; ) היה פוליטיקאי אמריקאי מדקוטה הדרומית, איש המפלגה הדמוקרטית, שכיהן כמושל דקוטה הדרומית ה-14 בשנים 1933–1937. ברי בלט בשל שני מקרים בהם הביס שני סנאטורים דמוקרטים מטעם מדינתו בבחירות המקדימות, ולאחר מכן נוצח על ידי מועמדי המפלגה הרפובליקנית בבחירות הכלליות.
==ראשית חייו==
טום ברי נולד בעיירה פאדוק שבנברסקה. הוא התחנך בבית ספר ציבורי בעיירה אוניל הסמוכה. ברי נשא לאישה את לורנה מקליין, ולשניים נולדו ארבעה ילדים.
==קריירה פוליטית==
ב-1897 עבר ברי להתגורר בדקוטה הדרומית. הוא השתקע במחוז גרגורי, עבר למחוז טוד, ולבסוף התיישב במחוז מלט, מדרום לבלווידר. הוא הקים חווה בשטח של 30,000 אקרים (120 קמ"ר), בה הוא גידל בקר מזן הרפורד וסוסי רכיבה. ברי כיהן בבית הנבחרים של דקוטה הדרומית בשנים 1925–1931, והיה חבר מועצת הפארק המדינתי קאסטר.

ברי נבחר פעמיים למשרת מושל דקוטה הדרומית, ב-1932 וב-1934. הוא סייע לשיקומה של דקוטה הדרומית מהשפל הגדול. כמושל, הוא היה פעיל כמנהל השיקום הפדרלי וסייע להבטחת סיוע פדרלי. הוא כינס את בית המחוקקים למושב מיוחד כדי להפוך את הבירה בריכוז של 3.2 אחוזים לחוקית, ושוב כדי לחוקק חוק לביטוח אבטלה. במהלך תקופת כהונתו בוטל מס הרכוש המדינתי, והוחלף במס הכנסה, שבהמשך הוחלף במס מכירות מדינתי.

ב-1936 התמודד ברי בבחירות לתקופת כהונה שלישית כמושל, אך נוצח על ידי לסלי ג'נסן. ב-1938 הוא ניצח בבחירות המקדימות של המפלגה הדמוקרטית את הסנאטור הזמני המכהן, הרברט היצ'קוק, אך נוצח בבחירות הכלליות על ידי הרפובליקני צ'אן גרני. ב-1942 הוא שוב הביס בבחירות המקדימות של הדמוקרטים את הסנאטור המכהן והמושל לשעבר ויליאם בולו, אך נוצח שוב בבחירות הכלליות על ידי המושל היוצא, הרפובליקני הרלאן בושפילד. תבוסה זו סיימה את הקריירה הפוליטית של ברי.

==שנותיו האחרונות==
בשנים 1942–1947 שימש ברי כראש מנהל האשראי לחוואים באומהה, נברסקה. בערוב ימיו פרש ברי לעיר רפיד סיטי.

טום ברי נפטר ברפיד סיטי, ב-30 באוקטובר 1951. הוא נטמן בבית הקברות של בלווידר. ב-1962 הוא הוכנס להיכל התהילה של אנשי המערב , על ידי מוזאון מורשת הבוקרים והמערב הלאומי .
==לקריאה נוספת==
<div style="direction: ltr;">
* [https://archive.org/details/biographicaldire0004unse/page/1454/mode/2up Sobel, Robert, and John Raimo, eds. Biographical Directory of the Governors of the United States, 1789–1978, Vol. 4], Westport, Conn.; Meckler Books, 1978, pp. 1454-1455.
</div>

==קישורים חיצוניים==

* [https://www.nga.org/governor/thomas-matthew-berry/ טום ברי] באתר אגודת המושלים הלאומית 
* [https://politicalgraveyard.com/bio/berry.html#132.27.85 טום ברי] ב-The Political Graveyard 
* 

==הערות שוליים==

קטגוריה:מושלי דקוטה הדרומית
קטגוריה:מושלי מדינות ארצות הברית מהמפלגה הדמוקרטית
קטגוריה:חברי בית המחוקקים של דקוטה הדרומית
קטגוריה:אמריקאים שנולדו ב-1879
קטגוריה:אמריקאים שנפטרו ב-1951
קארי פלדמן

קארי פלדמן (באנגלית: Cary Feldmann; נולד ב-11 ביולי 1950) הוא אתלט יהודי-אמריקאי בעבר, אלוף ארצות הברית (1973), סגן אלוף ארצות הברית (1971), אלוף המשחקים הפאן-אמריקאיים (סנטיאגו דה קאלי 1971), אלוף המשחקים הפסיפיים (טורונטו 1973) ורביעי בעולם (1973) בהטלת כידון.

== ביוגרפיה ==
פלדמן למד והתאמן באוניברסיטת וושינגטון.

===1970===
באליפות ארצות הברית שנערכה בבייקרספילד, קליפורניה בסוף יוני 1970 הוא סיים במקום שביעי בהטלת כידון בתוצאה של 74.42 מטר.

===1971===
====סגן אלוף ארצות הברית====
באליפות ארצות הברית שנערכה ביוג'ין, אורגון בסוף יוני 1971 הוא זכה במדליית כסף בהטלת כידון בתוצאה של 80.19 מטר, אחרי ביל סקינר (81.43 מטר) ולפני סם קולסון (80.01 מטר). שבועיים לאחר מכן, בתחרות שנערכה בדרהאם, אנגליה, ב-17 ביולי הוא קבע תוצאה של 83.97 מטר.
====אלוף כל אמריקה====
כשבועיים לאחר מכן, ב שנערכו בסנטיאגו דה קאלי, קולומביה ב-3 באוגוסט אותה שנה הוא זכה במדליית זהב בשיא משחקים חדש של 81.52 מטר, לפני ביל סקינר (80.36 מטר) ואמדו מוראלס מפוארטו ריקו (76.14 מטר).

===1972===
באליפות ארצות הברית שנערכה בסיאטל, וושינגטון באמצע יוני 1972 הוא סיים במקום חמישי בהטלת כידון בתוצאה של 77.14 מטר. שבועיים לאחר מכן, במבחנים האמריקאים לאולימפיאדת מינכן שנערכו ביוג'ין, בתחילת יולי הוא סיים במקום שביעי בתוצאה של 77.77 מטר.

===1973===
בתחרות שנערכה בבייקרספילד ב-1 במאי 1973 הוא קבע בהטלת כידון שיא אישי חדש של 90.94 מטר ודורג במקום רביעי בעולם באותה שנה.
====אלוף ארצות הברית====
באליפות ארצות הברית שנערכה בבייקרספילד באמצע יוני הוא זכה במדליית זהב בתוצאה של 80.85 מטר, לפני האלוף היוצא פרד לוק (80.26 מטר) ובוב קובולו (79.93 מטר). עשרה ימים לאחר מכן, במשחקים הפסיפיים שנערכו בטורונטו, קנדה בסוף יוני אתה שנה הוא זכה במדליית זהב בשיא משחקים חדש של 82.50 מטר, לפני סיג קוסיק מאוסטרליה (69.36 מטר) ומינורו אונדה מיפן (68.28 מטר).

==קישורים חיצוניים==

== הערות שוליים ==

קטגוריה:אתלטים יהודים אמריקאים
קטגוריה:מטילי כידון אמריקאים
קטגוריה:אמריקאים שנולדו ב-1950
Evolution (אלבום של שריל קרואו)

Evolution (בעברית: אבולוציה) הוא אלבום האולפן השנים-עשר של הזמרת-יוצרת האמריקאית שריל קרואו. האלבום יצא לאור ב-29 במרץ 2024, על ידי חברת התקליטים ביג משין.

== רקע ==
ב-3 בנובמבר 2023 הכריזה קרואו על אלבום האולפן. הדבר הפתיע מעריצים רבים, מכיוון שלאחר שהוציאה את האלבום Threads בשנת 2019, אמרה קרואו שבעידן שמוכוון יותר לשירים בודדים היא לא חושבת שהיא תוציא עוד אלבומים, בשל המאמץ הרב המושקע ביצירת אלבום.<ref></ref><ref></ref><ref></ref>

תהליך פיתוח האלבום התחיל לאחר שקרואו הקליטה כמה הדגמות שאותן שלחה למפיק המוזיקלי מייק אליזונדו. קרואו הבינה תוך כדי התהליך ש"השירים פשוט המשיכו לזרום" ממנה וזה נהיה ברור ש"זה הולך להיות אלבום חדש".<ref></ref>

== רשימת השמעה ==

== מיקומי שיא ==

== קישורים חיצוניים ==

== הערות שוליים ==

קטגוריה:אלבומי 2024
קטגוריה:אלבומי שריל קרואו
קטגוריה:אלבומים באנגלית
קטגוריה:אלבומי חברת ביג משין רקורדס
טור (עיתון)

ממוזער
טור בעיתון הוא סוג של תוכן כתוב המתפרסם באופן קבוע או חוזר בדרך כלל באותו מקום במהדורה. הטור מאפשר לפובליציסט או לעיתונאי ("בעל טור") להציג נקודת מבט אישית, לנתח אירועים נוכחיים, להעלות ביקורת או לספק פרשנות על נושאים שונים. טורים יכולים להתמקד במגוון נושאים, כולל פוליטיקה, תרבות, ספורט ועוד. במרבית המקרים, הטורים משקפים את האישיות והאינטרסים של הכותב ומהווים אמצעי ליצירת קשר עם הקוראים.

טורים משחקים תפקיד חשוב בתהליך הדיון הציבורי ובהעברת מידע ודעות לקהל הרחב. הם מאפשרים לכותבים להשפיע על דעת הקהל ולעיתים אף ליזום שינויים חברתיים או פוליטיים. בנוסף, הם תורמים לגיוון הדעות בחברה ומעודדים דיאלוג בין קהלים שונים. הטור נתפס גם כאמצעי לביטוי עצמי עבור הכותב, המאפשר לו לחלוק עם הקוראים את תובנותיו וחוויותיו האישיות.

== היסטוריה והתפתחות ==
המונח "טור" מקורו במבנה הפיזי של עמודי העיתון, שבהם התוכן נכתב בטורים אנכיים. בתחילה, טורים היו בעיקר סיכומים של אירועים או מאמרים אינפורמטיביים. עם הזמן, הם התפתחו לפורמט שבו עיתונאים וכותבים יכולים לבטא את דעתם האישית ולהעביר ניתוחים ופרשנויות. במאה ה-20, הטור כפורמט כתיבה זכה לפופולריות רבה והפך לאבן יסוד בעיתונות המודרנית. כיום, טורים מופיעים לא רק בעיתונות המודפסת אלא גם בפלטפורמות דיגיטליות ומדיה חברתית.

== סוגים ותתי-קטגוריות ==
ישנם מספר סוגים של טורים, כל אחד עם מאפיינים ייחודיים:
* טורי דעה: משקפים את דעתו האישית של הכותב על נושא מסוים.
* טורים פוליטיים: מתמקדים בניתוח וביקורת של אירועים פוליטיים עכשוויים.
* טורי ספורט: עוסקים בתחרויות ספורט, ניתוח משחקים וקבוצות.
* טורי תרבות ובידור: מסקרים אירועי תרבות, ספרות, קולנוע ומוזיקה.
* טורי לייף סטייל: מתמקדים באורח חיים, אופנה, מזון ונושאים אחרים של חיי היום יום.
* טורים מחורזים: מאמר דעה הכתוב בחרוזים.

*
קטגוריה:עיתונות
קטגוריה:פובליציסטיקה
המכשפים

המכשפים (באנגלית: Wizards Beyond Waverly Place) היא קומדיית מצבים אמריקאית המשמשת כספין אוף והמשך לקומדיית המצבים "המכשפים מווייברלי פלייס".

הסדרה עתידה לעלות לשידור בשנת 2024 בערוץ דיסני ובשירות "דיסני+".

==צוות השחקנים והדמויות==
===דמויות ראשיות===
* דייוויד הנרי – ג'סטין רוסו
* מימי ג'יאנופולוס – ג'יאדה רוסו, אשתו של ג'סטין.
* אלקאיו ת'ילה – רומן רוסו, בנו הבכור של ג'סטין ואחיו הגדול של מילו.
* מקס מנטקו – מילו רוסו, בנו הצעיר של ג'סטין ואחיו הצעיר של רומן.
* ג'ניס ליאן בראון – בילי, מכשפה מתלמדת המחפשת את עזרתו של ג'סטין.
===דמויות אוֹרחות===
* סלינה גומז – אלכס רוסו, אחותו הצעירה של ג'סטין.

==הפקה==
===פיתוח===
ב-18 בינואר 2024, הוכרז לראשונה כי הוזמן פיילוט לסדרת המשך לקומדיית המצבים "המכשפים מווייברלי פלייס", ששודרה לראשונה בשנת 2007. את התסריט עבור פרק הפיילוט כתבו ג'ד אלינוף וסקוט תומאס, שהופקדו בעבר על הפקת הסדרה "הבית של רייבן, סדרת ההמשך של קומדיית המצבים "כל כך רייבן". פרק הפיילוט בוים על ידי אנדי פיקמן, והוא הופק על ידי גארי מארש, אלינוף, תומאס ופיקמן לצד סלינה גומז ודייוויד הנרי. בנוסף, פרק הפיילוט צולם ב-1 בפברואר 2024. עוד נמסר כי בסדרת ההמשך יתברר כי דמותו של ג'סטין ויתרה על כוחותיו על מנת להינשא לבת אנוש, וכי הסדרה תשודר בערוץ דיסני.

ב-22 במרץ 2024, נמסר כי ערוץ דיסני הזמינה את הסדרה במלואה. צילומי הסדרה החלו בלוס אנג'לס באפריל 2024, והיא עתידה לעלות לשידור בשנת 2024 בשירות "דיסני+" בנוסף לשידוריה הליניאריים בערוץ דיסני.
===ליהוק===
במועד ההכרזה על הפקת הפיילוט, נמסר כי דייוויד הנרי עתיד לשוב לגלם את דמותו של ג'סטין רוסו, בעוד שסלינה גומז עתידה לשוב לגלם את דמותה של אלכס רוסו בתפקיד אורח. עוד נמסר על ליהוקם של מימי ג'יאנופולוס לגילום דמותה של ג'יאדה, אשתו של ג'סטין, של אלקאיו ת'ילה לגילום דמותו של בנם הבכור, רומן, של ג'ניס ליאן בראון לגילום דמותה של בילי, מכשפה צעירה המבקשת את עזרתו של ג'סטין. ושל מקס מנטקו לגילום דמותו של מילו, בנו הצעיר של ג'סטין.

==הערות שוליים==

קטגוריה:סדרות נעורים אמריקאיות
קטגוריה:קומדיות מצבים אמריקאיות
קטגוריה:תוכניות טלוויזיה שמתרחשות בניו יורק
קטגוריה:זוכי אמי בפריים טיים: תוכנית ילדים
קטגוריה:ערוץ דיסני: תוכניות וסדרות
קטגוריה:סדרות טלוויזיה על משפחות
קטגוריה:סדרות טלוויזיה אמריקאיות שעלו לשידור בשנות ה-2020
קטגוריה:סדרות ספין-אוף אמריקאיות
קיר המכוניות

קיר המכוניות הוא ערימת מכוניות שרופות מערבית למושב תקומה שבעוטף עזה, שמדמה צורת קיר. במקור ערימה זו נוצרה מפינוי המכוניות השרופות מכביש 232 ומקומות נוספים בעוטף עזה לאחר מתקפת הטרור של חמאס ב-7 באוקטובר 2023 בכלל, והטבח בפסטיבל נובה בפרט, משם הגיעו רובן הגדול של המכוניות. בהמשך הפך קיר המכוניות השרופות לאנדרטה לטבח שבוצע בפסטיבל, שהיה לפיגוע הטרור הגדול ביותר בתולדות מדינת ישראל.

לצד קיר המכוניות השרופות ישנן במגרש עוד מאות מכוניות שיצאו מכלל שימוש, ומוצגות אף הן כאנדרטה למעשי הטבח שבוצעו בבעליהן.

== רקע ==

== האנדרטה ==
מאות המכוניות שהובאו למגרש המכוניות ליד תקומה לאחר טבח ה-7 באוקטובר מכביש 232 ומקומות נוספים בעוטף עזה. בחזית התמונה ניתן לראות את הטוסטוסים ששימשו את מחבלי הנוח'בה.
לאחר הטבח בפסטיבל נובה, שבעקבותיו מאות רבות של מכוניות שרופות ותקולות נותרו פזורות בצידי כביש 232, פונו המכוניות למגרש מכוניות שנמצא מערבית למושב תקומה, וצפונית־מערבית לנתיבות, על מנת לפנות את כביש 232 ולרכז את מכוניות הנרצחים לצורך תהליך איתור וזיהוי שרידי הגופות.<ref>[https://inature.info/wiki/נתיב_השכול_והגבורה_בנגב_המערבי נתיב השכול והגבורה בנגב המערבי], באתר טבע ונופים בישראל.</ref> 860 רכבים פונו לשם מרחבי עוטף עזה, רובם מפסטיבל נובה. מתוך כל הרכבים שהגיעו למגרש, רק 62 קיבלו את אישור הבוחנים לחזור לכביש, ואילו השאר סומנו כבעלי ליקוי בטיחותי חמור, עקב העובדה שהמחבלים ירו לכיוון מנוע הרכבים במטרה להשבית את הרכב, ואז ירו ביושביו למוות.<ref></ref>

לצד המכוניות ישנה גם ערימה של טוסטוסים שעליהם רכבו המחבלים.

בנובמבר 2023 הגיעו ארכאולוגים למגרש במטרה לאתר בתוך הרכבים השרופים ממצאים מהנרצחים. גם אנשי זק"א הגיעו למקום על מנת לאתר ממצאים שיוכלו להביא לקבר ישראל.<ref></ref>

== קישורים חיצוניים ==
* 
* 

== הערות שוליים ==

קטגוריה:הטבח בפסטיבל נובה
קטגוריה:אנדרטאות באזור הדרום
קטגוריה:מתקפת הפתע על ישראל (2023)
קטגוריה:מלחמת חרבות ברזל: אבידות והנצחה
קטגוריה:מועצה אזורית שדות נגב
הישיבה הקונסרבטיבית בירושלים

הישיבה הקונסרבטיבית (באנגלית: Conservative Yeshiva) היא מכון חינוך מעורב קונסרבטיבי ללימוד טקסטים יהודיים מסורתיים בירושלים.<ref></ref> הישיבה נוסדה בשנת 1995, נמצאת בחסות בית המדרש לרבנים באמריקה, והיא חלק ממרכז פוקסברג ירושלים. נכון לשנת 2023 ראשי הישיבה הם יואל לוי ויהושע קולפ.<ref></ref><ref></ref>

== פעילות הישיבה ==
הישיבה מציעה ליהודים מחוץ לעולם האורתודוקסי הזדמנות לרכוש את הלמידה היהודית המתקדמת וההתנסויות הקהילתיות הניתנות בהשתתפות בישיבה. היא משתמשת בחיבור של שיטות מסורתיות וביקורתיות, המאפשרת לטקסטים ולמסורת היהודית להיתקל בשינוי חברתי ובמחקר מודרני. תוכנית הלימודים מתמקדת בנושאים יהודיים קלאסיים כגון תלמוד, תנ"ך, מדרש, הלכה ופילוסופיה. הלימוד מתנהל בשיטת הישיבה המסורתית (שיעור וחברותא) תוך פתיחות ללימוד מקצועות מודרניים.<ref name=":0"></ref>

התוכניות החינוכיות של הישיבה הקונסרבטיבית כוללות את התכנית החד שנתית, השתלמות, תוכנית הקיץ, מסלול חופשת החורף ומסלול קדם מכללת נתיב.

== סגל בולט ==
* הרב ד"ר יהושע קולפ, ראש ישיבה ומייסד שותף
* הרב יואל רוט ראש ישיבה לשעבר

== ראו גם==
* ישיבת הדר

== קישורים חיצוניים ==

* [https://www.youtube.com/watch?v=7CVDBegGAXg הכירו את תלמידי הישיבות והסגל הקונסרבטיבי]

== הערות שוליים ==

קטגוריה:יהדות קונסרבטיבית בישראל
עידן שר

הרב עידן שר (באנגלית: Idan Scher) הוא רבה של קהילת מחזיקי הדת,<ref></ref> בית כנסת אורתודוקסי מודרני באוטווה שבפרובינצת אונטריו בקנדה. הוא הוצב כמנהיג הרוחני הבא של הקהילה בשנת 2015,<ref></ref> מה שהפך אותו לרב הבכיר הצעיר ביותר של בית כנסת בגודל כזה בכל קנדה באותה תקופה. הרב שר מכהן כסגן נשיא במועצת הרבנים של אמריקה<ref></ref> והוא נציג המועצה הרבנית הקנדית.<ref></ref>

== השכלה ==
שר מחזיק בהסמכה לרבנות מהרב זלמן נחמיה גולדברג - מנהל בית הדין הרבני בירושלים, ומהרב גדליה שוורץ - מנהל בית הדין של אמריקה.<ref name="about"></ref> מחזיק בתואר ראשון מישיבת שער התורה בניו יורק, תואר שני במשפט תלמוד מהמכללה לרבנים נר ישראל בבולטימור ותואר שני במדיניות ציבורית וניהול מאוניברסיטת ג'ונס הופקינס.<ref></ref>

== תקשורת ==
בשנת 2018, הוא השיק סדרת פודקאסטים כחלק מפלטפורמת הלימוד היהודית שלו.<ref></ref> הפרויקט קיבל מימון ממענק חדשנות מקומי.<ref></ref> שר הוא אורח תדיר גם ב־CTV וגם ב-CBC News .

== חיים אישיים ==
שר מתגורר עם אשתו וילדיו באוטווה שבקנדה.

== קישורים חיצוניים ==

== הערות שוליים ==

קטגוריה:בוגרי אוניברסיטת ג'ונס הופקינס
קטגוריה:רבנים קנדים
קטגוריה:בוגרי ישיבת נר ישראל-בולטימור
בסאם אל-חסן

בסאם אל-חסן (בערבית: بسام الحسن) כיהן כתת-אלוף ומנהיג יחידת המשימות המיוחדות בצבא הסורי שהיה אחראי לניהול פרויקט הנשק הכימי. שמו של אל-חסן הוזכר בהקשר של ה"סוכנות הסורית ללימודים ומחקרים מדעיים" (SSRC), כאשר הוא מופקד על קשרי החוץ המדעיים עם מדינות זרות כדי לקדם פיתוח נשק אסטרטגי.

אל-חסן תיפקד כיועץ האסטרטגי של הנשיא בשאר אל-אסד מעל לשמונה שנים לאחר החיסול של הגנרל מוחמד סולימאן ב-2008 אשר ניהל את מערך ההצטיידות הצבאית האסטרטגית של המשטר ובמיוחד את תוכנית הגרעין הסורית. כיועץ של אסד אל-חסן היה מעורב ברכישת אמצעי לחימה מתקדמים לצבא הסורי וערך פגישות עם נציגים ממשלתיים זרים ביניהם בכירים מרוסיה, צפון קוריאה ואיראן. במהלך פעילותו הוא גם יצר קשרים עם בכירים רוסיים ואיראניים כולל קאסם סולימאני.

בנוסף, אל-חסן שימש כנציג הנשיאותי של סוריה בפני ה-SSRC ובעבר עמד בראש יחידה 450 המופקדת על מערך הנשק הכימי של המדינה. תחת פיקודו היחידה הזו הייתה אחראית על פריסה, ניוד, ואבטחה של תחמושת כימית במתקנים צבאיים וחשאיים. גיוס האנשים ליחידה נעשה בעיקר מתוך העדה העלאווית.

דמותו של אל-חסן עוררה עניין בינלאומי בשל האישומים נגדו על מעורבות בפיתוח ושימוש בנשק כימי נגד אזרחים במהלך מלחמת האזרחים הסורית, ובשל קשריו עם גורמים בינלאומיים בכירים כולל ברוסיה ואיראן.

== רקע ==
בסאם אל-חסן הוא איש מודיעין וצבאי סורי שעלה לגדולה בשנים האחרונות של מלחמת האזרחים הסורית. פרטים מדויקים על רקעו האישי ותחילת דרכו המקצועית אינם ידועים במדויק לציבור, מכיוון שמדובר בדמות שכמעט ולא נראתה בציבור ושמרה על פרופיל נמוך.<ref name=":0" />

אל-חסן נחשב לאיש הצללים הקרוב למשפחת אסד ופעל במסגרת יחידת משימות מיוחדות בצבא הסורי. כמו כן, הוא נקשר לניהול התוכנית הכימית של סוריה, תוך שהוא אחראי לפיתוח, ייצור ואחסון של נשק כימי. הוא נמצא ברשימת האישים שמהווים איום לביטחון הלאומי של ארצות הברית.<ref name=":0" />

אל-חסן מקושר לגורמים בכירים ברוסיה ונחשב לחברו הטוב של קאסם סולימאני, המפקד המאוחר של כוח קודס של משמרות המהפכה האיראניים. הקשרים האלו משקפים את הקשר המורכב בין סוריה לבעלות בריתה, ואת התמיכה המשולבת במאמצי הלחימה של המשטר הסורי נגד המורדים וכוחות אחרים במדינה.

המערב, בראשות ארצות הברית, הביע חששות רבים לגבי פעילותו של אל-חסן והשפעתו על המצב בסוריה ובאזור. האישומים נגדו של אל-חסן בשימוש בנשק כימי נגד אזרחים סורים עוררו גינוי בינלאומי והובילו לסנקציות ולצעדים נגד המשטר הסורי.<ref name=":0" />

== הערות שוליים ==

== קישורים חיצוניים ==
* [https://www.opensanctions.org/entities/NK-SxVZ9L8PLjZrp3sMEUwdEx בסאם אל-חסן], באתר OpenSanctions

קטגוריה:אנשי צבא סורים